

Slika, ki vsebuje besede grafika, posnetek zaslona, vzorec, besedilo

Vsebina, ustvarjena z umetno inteligenco, morda ni pravilna.


|  |
| --- |
|  |

Slika, ki vsebuje besede vzorec, barvitost, posnetek zaslona, grafika

Opis je samodejno ustvarjen

**Navodila za uporabo logotipa in komuniciranje Podnebnega sklada**

**Avgust 2025**

Februar 2025

**1. Namen in uporaba navodil**

Ta navodila določajo minimalne zahteve za komuniciranje in uporabo logotipa Podnebnega sklada pri ukrepih, financiranih iz programa porabe sredstev Podnebnega sklada za izvajalce ukrepov (v nadaljevanju: izvajalci) in upravičence do sredstev (v nadaljevanju: upravičenci) iz programa porabe sredstev Podnebnega sklada. Namen navodil je zagotoviti prepoznavnost Podnebnega sklada kot vira financiranja ter omogočiti pregledno in enotno označevanje vseh povezanih aktivnosti.

Navodila dopolnjujejo Priročnik celostne grafične podobe Podnebnega sklada in se uporabljajo v vseh fazah priprave, izvedbe in poročanja ukrepov.

**2. Naloge izvajalcev**

Izvajalec:

* Objavlja vse novice, dogodke in javne razpise/javne pozive na spletni strani gov.si in na družbenih omrežjih. Eko sklad in Borzen objavljata na svojih spletnih straneh.
* V vseh objavah izpostavi, da gre za aktivnosti v okviru Podnebnega sklada, ter jih poveže s spletnim mestom <https://www.gov.si/zbirke/projekti-in-programi/Podnebni-sklad/>. Ob objavah na gov.si doda oznako »Podnebni sklad« in gradnik Partner z logotipom Podnebnega sklada. Razen za ukrepe, ki jih izvajata Eko sklad in Borzen.
* Vse dokumente v postopkih dodelitve sredstev (javni razpisi/javni pozivi, vloge, obrazci, elektronske vloge, odločbe, sklepe, zapisnike, poročila ipd.) ter morebitne druge dokumente v zvezi z izvajanjem ukrepov iz programa porabe sredstev Podnebnega sklada, s katerimi komunicira z javnostjo in upravičenci, označuje z logotipom Ministrstva za okolje, podnebje in energijo in logotipom Podnebnega sklada v skladu z veljavnimi grafičnimi smernicami.
* Upravičence obvesti o obveznostih glede zagotavljanja vidnosti financiranja iz Podnebnega sklada in pri tem upošteva izjeme za upravičence.

**3. Naloge upravičencev**

Upravičenec:

* Berljivo, dosledno in ciljni skupini prilagojeno komunicira, da je ukrep financiran iz sredstev Podnebnega sklada.
* Takoj po začetku fizične izvedbe ukrepa ali namestitve opreme, kadar prejme iz Podnebnega sklada 100.000 evrov ali več, namesti pano, tablo ali nalepko na vidnem mestu in na svoji spletni strani (če obstaja) predstavi ukrep in aktivnosti povezane z njim.
* Izjeme: obveznost komuniciranja in označevanja, da je ukrep financiran iz sredstev Podnebnega sklada, ne velja za fizične osebe ter za samostojne podjetnike, kadar je ukrep namenjen izključno zasebni uporabi in ni povezan s poslovno dejavnostjo upravičenca, (npr. nakup električnih vozil za osebno uporabo, individualne naložbe v energetsko učinkovitost ipd.). V teh primerih ni obveznosti uporabe logotipa Podnebnega sklada ali drugih oblik označevanja.

**4. Označevanje ukrepov in dokumentov**

Vsi dokumenti, komunikacije in materiali (razpisi, pogodbe, avdiovizualna in promocijska gradiva, sporočila za javnost ipd.) morajo biti označeni z logotipom Ministrstva za okolje, podnebje in energijo in logotipom Podnebnega sklada.

Logotipa morata biti vidno umeščena in velika vsaj toliko kot drugi logotipi.

Pri digitalnih rešitvah (platforme, portali, storitve) morata biti logotipa berljivo vključena na vstopni strani oziroma v vrstici za logotipe.

**5. Tabla ali pano pri fizičnih naložbah**

Za vse ukrepe, ki prejemajo 100.000 evrov ali več sredstev iz Podnebnega sklada in vključujejo fizično naložbo ali nabavo opreme, mora upravičenec:

* takoj, ko se začne fizično izvajanje ukrepa, namestiti trajen pano ali tablo na vidno mesto,
* vključiti naslednje informacije: ime in glavni namen ukrepa (v razumljivem jeziku, do 300 znakov), logotip Ministrstva za okolje, podnebje in energijo in logotip Podnebnega sklada, skupno vrednost ukrepa in vrednost financiranja iz Podnebnega sklada, trajanje ukrepa, spletno mesto za več informacij o ukrepu.

**6. Označevanje premičnih naložb**

Za vse ukrepe, ki prejemajo 100.000 evrov ali več sredstev iz Podnebnega sklada in vključujejo premično naložbo ali nabavo vozil, mora upravičenec:

* pred začetkom uporabe naložbe namestiti nalepko ali drugo trajno oznako na vidno mesto na vozilu/opremi,
* oznaka mora biti odporna na vremenske vplive in pritrjena tako, da je vidna vsem uporabnikom in javnosti,
* oznaka mora vsebovati: ime in glavni namen ukrepa (v razumljivem jeziku, do 300 znakov), logotip Ministrstva za okolje, podnebje in energijo in logotip Podnebnega sklada, spletno mesto za več informacij o ukrepu.

**7. Dostop do logotipa in grafičnih smernic**

Logotip Podnebnega sklada in Priročnik celostne grafične podobe sta na voljo za prenos na: <https://www.gov.si/zbirke/projekti-in-programi/Podnebni-sklad/>.

Logotip Ministrstva za okolje, podnebje in energijo je na voljo za prenos na: <https://www.gov.si/drzavni-organi/ministrstva/ministrstvo-za-okolje-podnebje-in-energijo/o-ministrstvu/>